Brua under bygging.
**Herøysundet bru** er ei fritt frambygg-bro i Herøy kommune i Nordland fylke. Brua stod ferdig i 1966, to år etter at Tennsundbrua stod ferdig. Brua er en del av fylkesveg 828 og knytter sammen Sør-Herøy og Nord-Herøy. Byggingen av ei ny bru – Herøysundbrua – skal starte i januar 2023. Den gamle Herøysundet bru vil bli revet etter at nybrua er tatt i bruk.

Tverrsnitt av Herøysundet bru
-----------------------------

Skader i brulegemet
-------------------

I 2019 ble det funnet større skader i bruas konstruksjon, og myndighetene besluttet at spesialtransport ikke lenger fikk lov å kjøre over brua. Nordland fylkeskommune og Statens vegvesen startet i 2020 arbeidet med å prosjektere en ny bru, rett sør for dagens bru. Den nye brua hadde da en estimert pris på 270 millioner kroner.

Forskning
---------

Herøysundet bru er (per 2022) gjenstand for en case-studie hvor NTNU, Universitetet i Tromsø, Statens Vegvesen og Nordland fylkeskommune har gått sammen om å forske på de skadene som har oppstått. Formålet er å kunne oppdage korrosjon på et tidligere stadium, samt å kartlegge hvordan tisvarende skader kan forebygges i nye konstruksjoner.

Nye Herøysundbrua
-----------------

Våren 2021 ble prosjekteringsarbeidet lyst ut på anbud. Byggingen av den nye Herøysundbrua skal starte i januar 2023, og broen skal stå klar til bruk høsten 2024. Vegprosjektet vil resultere i ca 550 meter ny veg, hvor 135 meter er ny bru over Herøysundet. Brua vil ha to kjørebaner i tillegg til egen gang- og sykkelveg på nordsiden. Brukonsept er ikke avklart, men det ligger an til å bli en kassebro, da den nye brua er regulert til tre meter lavere enn dagens bru.

Prosjektet er svært omfattende, og flere bygninger må rives. Blant andre tele-tårnet på Herøyholmen, som skal flyttes sørover. Det må bygges tilførselsveier på begge sider, og i tillegg skal terrenget heves for å få mindre bratt stigning.

Referanser
----------

1. ↑  "Trafikkmengde 2021, Fv828 K S1D1 m5556-6725"; besøksdato: 4. juni 2022; Nasjonal vegdatabank-ID: 1015101459.
2. ↑  «1900-tallet i Herøy». *Fylkesleksikon - www.nfk.no*. Nordland fylkeskommune. Besøkt 15. februar 2021. [*død lenke*]
3. 1 2 3  «Klart for Herøysundbrua». *Bodøposten.no*. 16. oktober 2022. Besøkt 1. november 2022. «Entreprenøren Peab Anlegg rigger seg til før jul og starter byggingen over nyttår. Den nye brua over Herøysundet skal stå ferdig høsten 2024.»
4. ↑  Redaksjonen (11. desember 2019). «Fant skader på brua - spesialtransport må ta ferje». *www.at.no* **(norsk)**. Besøkt 15. februar 2021.
5. 1 2  «Ny bru skal opp på under tre år». *Helgelands Blad*. 9. oktober 2020. Besøkt 15. februar 2021.
6. ↑  «Herøy FoU». *www.ntnu.edu*. NTNU. Besøkt 1. november 2022. «Herøysund bridge is a post-tensioned bridge located in Nordland Fylkeskommune. Recent inspections have identified corrosion in the tendons of the post-tension system. The bridge was recently strengthened to extend the service life of the structure. A replacement of the bridge has been planned and the old bridge will be demolished.»
7. 1 2 3  Nordland fylkeskommune. «Fv. 828 Ny Herøysund bru prosjektering». Besøkt 23. april 2021.

Eksterne lenker
---------------

* (en) Herøysundet bru – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Sentralt stedsnavnregister **·** Nasjonal vegdatabank
 |